text: [{"text_idx": "#000004", "text": "5. mest skuffandi konsertin \u2013 Smokie i\u0301 I\u0301tro\u0301ttarh\u00f8llini a\u0301 Ha\u0301lsi 1992"}, {"text_idx": "#000005", "text": "Mi\u0301n topp 5 listi yvir mest skuffandi konsertir"}, {"text_idx": "#000006", "text": "Eg havi veri\u00f0 til ho\u0301pin av go\u0301\u00f0um konsertum og no\u0301gvum ringum, fari at seta saman listan vi\u00f0 teimum fimm, i\u00f0 skuffa\u00f0u mest. Hetta eru ikki verstu konsertirnar, men t\u00e6r, har vo\u0301n frammanundan og uppliving hava veri\u00f0 longst fra\u0301 hv\u00f8r \u00f8\u00f0rum."}, {"text_idx": "#000007", "text": "I\u0301 gomlum d\u00f8gum a\u0301\u00f0renn festivalarnar vo\u0301ru konsertir vi\u00f0 u\u0301tlendskum bo\u0301lkum, eitt sindur avhengigar av hv\u00f8nn bo\u0301lk Pa\u0301ll Arge to\u0301k hendan vegin. Fyrst i\u0301 90\u2019unum var ta\u00f0 Smokie. Pa\u0301ll Arge to\u0301k ikki f\u00e6rri enn tv\u00e6r fer\u00f0ir bo\u0301lkin hendan vegin. Fyrra konsertin var somiki\u00f0 v\u00e6l vitja, at bo\u0301lkurin kom aftur 1992. Eg og ta\u0301verandi daman vo\u0301ru farin a\u0301 konsert, og gleddu okkum til eitt festligt kv\u00f8ld."}, {"text_idx": "#000008", "text": "Men har vo\u0301ru eingir Smokie. Fyrst fo\u0301r upphitingarbo\u0301lkurin f\u00f8roysku Rockwall a\u0301 pallin (minnist meg r\u00e6tt naka\u00f0 seinka\u00f0i). Framf\u00f8rslan var, sum vant fyri tey, n\u00f8kurlunda ok, ti\u0301 Rockwall var ikki F\u00f8roya mest spennandi bo\u0301lkur, ein r\u00f8\u00f0 og hard rock coverl\u00f8gum, sp\u00e6ld og sungin n\u00f8kurlunda v\u00e6l. Ikki n\u00f8kur sto\u0301r to\u0301nleikauppliving, og man gleddi seg til h\u00f8vu\u00f0snavni\u00f0, vi\u00f0 Alice og \u00f8llum hinum. Men so skuldi ikki ver\u00f0a."}, {"text_idx": "#000009", "text": "Rockwall fo\u0301r av pallinum, men einki var at si\u0301ggja til Smokie. Ljo\u0301sma\u00f0urin Egil setti eina fl\u00f8gu vi\u00f0 TV2 a\u0301, og hana hoyrdu vit alla. Men einki var at si\u0301ggja til Smokie. Ta\u0301 vit bannandi og illa irritera\u00f0i h\u00f8vdu hoyrt flestu l\u00f8gini hja\u0301 TV2 a\u00f0ru fer\u00f0, hendi knappiliga okkurt. Smokie kom i\u0301 h\u00f8llina. Eg skal vi\u00f0ganga, at eg ta\u0301 var so illur, at eg hev\u00f0i hug at skelda onkran. Ta\u0301 Smokie so aftan a\u0301 eina l\u00f8tu komu i\u0301 gongd, ma\u0301tti eg sta\u00f0festa, at b\u00e6\u00f0i eg og daman vo\u0301ru so forbanna\u00f0 ill, at einki gott kom burturu\u0301r hesum, og eitt ha\u0301lvt lag inni i\u0301 Smokie framf\u00f8rsluni ry\u0301mdu vit. Eg var ikki vanur vi\u00f0 u\u0301tlendskar konsertir ta\u0301, og hev\u00f0i ordiliga glett meg, lutvi\u0301st ti\u0301 eg ikki var sloppin vi\u00f0 fyrru fer\u00f0ina teir vo\u0301ru her, og no\u0301gv h\u00f8vdu ro\u0301st teirri konsertini. Men i\u0301 sta\u00f0in fyri eitt festligt kv\u00f8ld fekk eg gron, og eitt dy\u0301rt atgongumerki, i\u00f0 brendi i\u0301 lummanum."}, {"text_idx": "#000010", "text": "2 thoughts on \u201c5. mest skuffandi konsertin \u2013 Smokie i\u0301 I\u0301tro\u0301ttarh\u00f8llini a\u0301 Ha\u0301lsi 1992\u201d"}]